ബിഗ് ദീപാവലി ഡേയ്സുമായി ഫ്ളിപ്കാര്ട്ട് സ്മാര്ട്ട് ഫോണുകള്ക്ക് വമ്ബന് ഓഫറുകള് ബിഗ് ബില്യണ് സെയിലിനു പിന്നാലെ ബിഗ് ദീപാവലി സെയിലുമായി ഫ്ളിപ്കാര്ട്ട്. ഈ മാസം 17 മുതല് 23 വരെയാണ് ബിഗ് ദീപാവലി സെയില് നടക്കുക. ഈ ദിവസങ്ങളില് ഫ്ളിപ്കാര്ട്ടില് നിന്ന് ഫോണുകള്, ലാപ്ടോപ്പുകള് മറ്റു ഇലക്ട്രോണിക്സ് ഉപകരണങ്ങള് വാങ്ങുന്ന ഉപയോക്താക്കള്ക്ക് നിരവധി ഓഫറുകളാണ് ഫ്ളിപ്കാര്ട്ട് പ്രഖ്യാപിച്ചിരിക്കുന്നത്. കൂടാതെ ഐഫോണ്, മോട്ടോറോള, റെഡ്മി, റിയല്മി, പോക്കോ, ഓപ്പോ, സാംസഗ് എന്നി കമ്ബനികളുടെ അടുത്തിറങ്ങിയ ഫോണുകള്ക്ക് പ്രത്യേക ഓഫറുകളുണ്ടാകുമെന്നാണ് ഫ്ളിപ്കാര്ട്ടിന്റെ പ്രഖ്യാപനം. സ്മാര്ട്ട് ഫോണുകള്ക്കും ടാബുകള്ക്കും 80 ശതമാനം വിലക്കിഴിവാണ് ബിഗ് ദീപാവലി ദിവസങ്ങളില് ഉണ്ടാവുക. മറ്റു ഇലക്ട്രോണിക്സ് ഉപകരണങ്ങള്ക്കും ഈ ദിവസങ്ങളില് 80 ശതമാനം വരെ വിലക്കിഴിവും ലഭിക്കും. കഴിഞ്ഞയാഴ്ച നടന്ന ബിഗ് ബില്യണ് ഡേയ്സിനു സമാനമായ ഡീലുകള് ബിഗ് ദീപാവലി ഡേയ്സിലുമുണ്ടാകും. സ്മാര്ട്ട് ടിവികള്ക്ക് 75 ശതമാനം വിലക്കിഴിവും ഉണ്ടാകും. കൂടാതെ എസ്ബിഐ, എച്ച്ഡിഎഫ്സി, ഐസിഐസിഐ ,ആക്സിസ് ബാങ്കുകളുടെ ക്രഡിറ്റ്, ഡെബിറ്റ് കാര്ഡ് എന്നിവ ഉപയോഗിച്ച് സാധനങ്ങള് വാങ്ങുമ്ബോള് 10 ശതമാനം വരെ വിലക്കിഴിവ് ഉണ്ടാകും. കാര്ഡുകള്ക്കു പകരം ഫോണ്പേ ഉപയോഗിച്ചാല് എക്സ്ട്രാ ക്യാഷ് ബാക്ക് ഓഫറുകളും ലഭിക്കും ഫ്ളിപ്കാര്ട്ട് പ്ലസ് അംഗങ്ങള്ക്ക് ഒരു ദിവസം നേരത്തേ ബിഗ് ദീപാവലി ഓഫറുകള് ലഭിക്കും. അതേസമയം ആമസോണ് ദീപാവലി പ്രമാണിച്ച് പ്രത്യേകം ഓഫറുകള് പ്രഖ്യാപിച്ചിട്ടില്ല. പകരം ഇപ്പോള് നടക്കുന്ന ഗ്രേറ്റ് ഇന്ത്യന് ഫെസ്റ്റിവല് ഈ വര്ഷം അവസാനം വരെ തുടരും.